PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. (8 319) 61 120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS TARYBOS 2019 M. GRUODŽIO 30 D. SPRENDIMO NR. T3-325 ,,DĖL PRITARIMO VIDAUS SANDORIUI“ PAKEITIMO“ PROJEKTO aiškinamasis Raštas

Sprendimo projekto tikslai ir uždaviniai:

Patvirtinti naujus (padidintus) vidaus sandorio – Paslaugų teikimo sutarties priede Nr. 1 nustatytus Prienų rajono savivaldybės gatvių, pėsčiųjų ir dviračių takų, šaligatvių, laiptų, aikštelių, vejų, žolynų ir gėlynų priežiūros paslaugų įkainius.

Siūlomos teisinio reguliavimo nuostatos:

Lietuvos Respublikos vietos savivaldos įstatymo 6 straipsnio 26 ir 36 punktuose nurodoma, kad savarankiškoji savivaldybės funkcija yra savivaldybės kraštovaizdžio, nekilnojamųjų kultūros vertybių ir savivaldybės įsteigtų saugomų teritorijų tvarkymas ir apsauga, savivaldybės želdynų ir želdinių teritorijose esančių želdynų ir želdinių apsauga, priežiūra ir tvarkymas, švaros ir tvarkos viešosiose vietose užtikrinimas.

Lietuvos Respublikos vietos savivaldos įstatymo 15 straipsnio 2 dalies 29 punkte nurodoma, kad išimtinė savivaldybės tarybos kompetencija yra kainų ir tarifų už savivaldybės valdomų įmonių, biudžetinių ir viešųjų įstaigų (kurių savininkė yra savivaldybė) teikiamas atlygintinas viešąsias paslaugas nustatymas.

Paslaugų teikimo sutarties Nr. D1-909, kuriai pritarta Prienų rajono savivaldybės tarybos 2019 m. gruodžio 30 d. sprendimu Nr. T3-325 „Dėl pritarimo vidaus sandoriui“, 5 punktas nustato, kad sutartyje nustatomi paslaugų įkainiai be PVM, kurie gali būti keičiami Prienų rajono savivaldybės tarybos sprendimu per visą sutarties vykdymo laikotarpį.

Laukiami rezultatai:

Nustatyti nauji fiksuoti Prienų rajono savivaldybės gatvių, pėsčiųjų ir dviračių takų, šaligatvių, laiptų, aikštelių, vejų, žolynų ir gėlynų priežiūros paslaugų įkainiai atitiks esamas rinkos sąlygas.

Lėšų poreikis ir šaltiniai:

Preliminariai metinis lėšų poreikis padidėja 40148,48 Eur.

Kiti sprendimui priimti reikalingi pagrindimai, skaičiavimai ar paaiškinimai:

Paslaugų teikimo sutartis Nr. D1-909 buvo pasirašyta 2019-12-31. Per sutarties vykdymo laikotarpį išaugo prekių, paslaugų, darbų įkainiai, darbo užmokestis. Minimali mėnesinė alga (MMA) didėjo du kartus: nuo 2022-01-01 MMA didėjo iki 730 Eur, nuo 2023-01-01 MMA didėjo iki 840 Eur, nuo 2024-01-01 MMA didės iki 924 Eur.

Vertinant nustatytų įkainių keitimo poreikį kaip pagalbine metodine priemone buvo vadovaujamasi specialiojoje sąmatų skaičiavimo programoje nustatytais atitinkamų darbų ir paslaugų įkainiais.

Naujai pateikti įkainiai vidutiniškai didėja 15,39 proc.

Lyginamasis variantas:

Pridedamas.

Skyriaus vedėjas	Tomas Žvirblys

Linutė Mikušauskienė, tel. (8 319) 61 121, el. p. linute.mikusauskiene@prienai.lt